Frisk og rask grevling som har laget seg hi under huset mitt gis bort til den som vil ha den. Virker som ett relativt trivelig individ. Ligger og drar seg det meste av dagen og bruker kvelder og netter til å forsyne seg grovt med brunsnegler. At den spiser brunsnegler er jo relativt positivt, men da jeg er usikker på kjønn gis den bort nå. Dette for at jeg vil slippe å finne ut at det har blitt en hel familie, til våren. Førstemann til mølla. Må fanges av den som vil ha den. Oppdatering 26/9: Mulig grevlingen har sett Finn annonsen. Ser ut til at den har pakket og vandret østover. Dere som har bestilt flybilletter og buss for tog reiser, kan avvente enn så lenge. Nytt 29/9: Da er alle muligheter kommet for de som fortsatt ønsker seg en grevling. Krabaten kom tilbake i natt og bulldoser seg inn i det tildekkede hullet. Det er da bare og stille seg i rekke uten for porten.